கேள்வி: சாரா கார்னெசன் என்பது என்ன?
பதில்: சாரா கார்னெசன் (Sarah Carneson) (17 சூன் 1916 – 30 அக்டோபர் 2015) என்பவர் தென்னாப்பிரிக்காவில் நிலவிய நிறவெறிக்கு எதிராகப் போராடியவர்களுள் ஒருவராவார். அங்குள்ள தொழிலாளர்களை அமைப்பு ரீதியாக ஒருங்கிணைப்பதில் பெரும் பங்கு வகித்தவர். இரண்டாம் உலக யுத்தத்திற்கு எதிராகவும், எதேச்சதிகார, பாசிச அரசை எதிர்த்து போராடியவர். தன் வாழ்நாள் முழுவதும் தொழிலாளர் நலனுக்காகவே வாழ்ந்தவர்தான் சாரா கார்னெசன் (Sarah Carneson) ஆவார். அவர் இறக்கும் வரை ஒரு சமூக போராளியாக வாழ்ந்து, மறைந்தார்.[http://www.sahistory.org.za/people/sarah-carneson "Sarah Carneson"] ''South African History Online'' (2011).
கேள்வி: சாரா கார்னெசன் - சுயசரிதை பற்றி விளக்கவும்.
பதில்: சாரா தனது 99 வது வயதில் 2015 ஆம் ஆண்டு அக்டோபர் 30 அன்று இயற்கை எய்தினார். அன்று தேசிய நினைவு தினம் கடைபிடிக்கப்பட்டது. தென்னாப்பிரிக்க கம்யூனிஸ்ட் கட்சியின் தலைவர்கள் மற்றும் ஆப்பிரிக்க தேசிய காங்கிரஸ் தலைவர்கள் அனைவரும் சாராவிற்கு அஞ்சலி செலுத்தினர். ஏற்கெனவே 2011 ஆம் ஆண்டில் சாராவின் சுயசரிதையை அவரது மகள் லின் (Lynn) எழுதி வெளியிட்டிருந்தார். வானவில்லின் சிகப்பு (Red in the rainbow) என்ற தலைப்பில் சாரா மற்றும் ஃபிரெட் கார்னெசனின் வாழ்க்கை வரலாறு சித்தரிக்கப்பட்டுள்ளது. தென்னாப்பிரிக்க வரலாற்றில் சாராவின் பங்கு மகத்தானது. அவர் தென்னாப்பிரிக்காவில் தோன்றும் வானவில்லின் சிகப்பு நிறமாகவே ஜொலித்துக் கொண்டிருக்கிறார்.